მშობიარობიდან რამოდენიმე დღის განმავლობაში სარძევე ჯირკვალში გამომუშავდება მოყვითალო ფერის სითხე – ხსენი, რომელიც ახალშობილისათვის საუკეთესო საკვებია. მისი კვებითი ღირებულება მაღალია. იგი იცავს ბავშვს ინფექციებისაგან. უზრუნველყოფს ახალშობილის საჭმლის მომნელებელი სისტემის ზრდასა და მუშაობას. ხსენი, მიუხედავად მცირე მოცულობისა, თავისი კალორიულობით აკმაყოფილებს ახალშობილის კვებით მოთხოვნილებებს როგორც რაოდენობრივად, ისე თვისობრივად.